Popularitatea turneelor Mystery Bounty, cu un mecanism care adaugă o doză suplimentară de surpriză și suspans jocului de poker, este tot mai mare în mediul online, dar și la festivaluri live.
În perioada 17 – 26 martie, pe platforma 888poker este organizat un festival Mystery Bounty, o serie de zece zile în care fiecare eveniment reprezintă un turneu cu recompense misterioase. Programul include nu mai puțin de 26 de evenimente principale și zeci de evenimente secundare, fiecare jucat în acest format captivant.
Despre Mystery Bounty se poate spune că reprezintă unul dintre trendurile noi în poker online și poker live. Spre deosebire de turneele obișnuite, în cazul acestor turnee Mystery Bounty, recompensele oferite pentru eliminarea adversarilor de la masa de poker sunt inițial ascunse. Pe măsură ce aceste eliminări sunt realizate, recompensele sunt dezvăluite.
Faza inițială a unui turneu Mystery Bounty se derulează pe baza mecanismului de la turneele obișnuite. Cei care ajung însă în Faza Finală au șansa de a câștiga premii extra. La poker online, jucătorii vor observa un plic auriu "pe capul" fiecărui jucător rămas la masă.
Orice astfel de plic conține recompensa ascunsă care se poate câștiga în momentul în care este eliminat respectivul jucător. Plicul se deschide la fiecare eliminare, iar recompensa este astfel aflată, oferită sub forma unei surprize. De obicei, 50% din fondul de premii GTD al turneului se duce în fondul de premii Mystery Bounty, iar restul este păstrat în fondul de premii obișnuit al turneului.
Platforma 888poker este printre primele care au inclus turnee Mystery Bounty în ofertă. Tot în luna martie, la festivalul 888 Live organizat de 888poker în București, la 888 Poker Room Bucharest, a fost organizat și un astfel de turneu de tip Mystery Bounty.
Cele mai multe recompense acordate în timpul jocului, la eliminarea adversarilor, nu au valori foarte consistente, însă există și unele substanțiale, premiul de primă recompensă fiind adesea de 10% din fondul de premii garantat al turneului. Interesant este faptul că, dacă rămâi ultimul jucător în turneul Mystery Bounty, vei avea plăcerea de a deschide chiar și plicul care era deasupra capului tău.
În cadrul unui recent festival de poker, 888poker XL Winter Series, utilizatorul Cosmin1812 din Irlanda a deschis o recompensă misterioasă de 100.000 USD în Evenimentul Principal garantat de 1 milion USD! Triumful în acel turneu a însemnat o încasare și mai mare – 218.885 USD în total, din care 136.266 USD au provenit din astfel de recompense misterioase!
Evenimentul principal cu buy-in de 215 USD și fond de premiere de 300.000 USD garantat are mai multe etape pe tot parcursul festivalului, masa finală fiind programată pe data de 26 martie 2024. Recompensele misterioase intră în joc în Main Event începând cu ziua 2. Până la final, 888poker va distribui peste 1 milion de dolari în fonduri de premii garantate în cadrul acestui festival. Programul complet poate fi accesat pe platforma 888poker.
La fel ca întotdeauna, 888poker face tot posibilul pentru a se asigura că un număr cât mai mare de utilizatori ai platformei de poker online experimentează emoția Festivalului Mystery Bounty, fără a depinde de mărimea bankroll-ului. Astfel, există sateliți organizați pentru participarea la festival, cu câțiva cenți putându-se ajunge la oportunitatea marilor câștiguri.
Se poate consulta de asemenea lobby-ul turneului 888poker pentru freeroll-urile Mystery Bounty Festival. Cei de la 888poker promit să ofere o mulțime de bilete Mystery Bounty pe tot parcursul festivalului prin intermediul canalelor sale de socializare și al ambasadorilor StreamTeam, pe cele mai populare platforme social media și streaming video online.
Parte a grupului 888, brandul 888poker este prezent și în România cu o varietate de jocuri de poker și turnee zilnice dedicate celor pasionați de aceste resurse de divertisment. Platforma de poker online este licențiată de către Oficiul Național pentru Jocuri de Noroc, astfel încât utilizatorii beneficiază de condiții optime – legalitate și siguranță depline.
Experiența 888poker presupune în același timp tehnologie de ultimă generație și suport clienți la cele mai înalte standarde.